Nancy

**Nancy** (Nanzig) je grad i općina od 104,592 stanovnika u Regiji Grand Est u Departmanu Meurthe-et-Moselle na sjeveroistoku Francuske.

## Geografija

Nancy leži nedaleko od lijeve obale rijeci Meurthe, zapadno od Strasbourga.

Grad je naglo nabujao nakon Francusko-pruskog rata 1870. - 71. i tokom 20. vijeka.

## Historija

Nancy je u 11. vijeku bio mali gradić sa zamkom. Utvrđen je tokom 12. vijeka, postao je prijestolnica Vojvodstva Lorraine.   

Burgundski vojvoda Charles Smjeli (1467.-77.) ubijen je 1477. prilikom opsade Nancya. 
 
Grad je tokom 16. vijeka toliko prosperio da je Charles III, veliki vojvoda Lorraine i Bara (1543.-1608), osnovao je novi grad *Ville-Neuve*, kog su 1633. zauzeli Francuzi, ali je nakon sklapanja mirovnog ugovora u Ryswicku 1697. vraćen lorenskim vojvodama.

Francuski kralj Louis XV poklonio je Nancy i Vojvodstvo Lorraine Stanisławu Leszczyńskom nakon što je - 1735. izgubio poljsku krunu. Kad je on 1766. umro grad je postao dio u Kraljevine Francuske.

U to vrijeme Nancy se sastojao od dva utvrđena grada; srednjovjekovnog - *Ville-Vieille* (Stari grad) na sjeveru i *Ville-Neuve* (Novi grad) na jugu koji je osnovan krajem 16. vijeka. Ta dva grada ujedinio je 1750. Leszczyński, srušivši bedeme koji su ih razdvojili. On je angažirao i arhitekta Emmanuela Héréa 
da kreira novi centar grada, između njih.

Nakon Francusko-pruskog rata 1870.-71. broj njegovih stanovnika naglo se povećao francuskim Izbjeglicama iz Alzasa i Metza, koji nisu htjeli živjeti pod  pod njemačkom vladavinom.  
Poprilično je stradao u Prvom svjetskom ratu, ali je za Drugog svjetskog rata prošao gotovo neoštećen.

## Znamenitosti

Kao što je već rečeno njegov današnji centar podigao je arhitekt Emmanuel Héré za Stanisłavove vladavine. On je jedan od najsavršenijih i najhomogenih primjera francuske arhitekture 18. vijeka. Tu se nalazi pravokutni trg - *[[Stanislavov trg|Place Stanislas]]* (dimenzija 120 x 105 metara), ukrašen ogradom od kovanog željeza.
S jedne strane trga nalazi se palača Gradske vijećnice (*Hôtel de ville*), a s druge strane Umjetnički muzej (*Musée des Beaux-Arts*), sa bogatom kolekcijom baroknih i rokoko slika.

Nasuprot gradske vijećnice leži monumentalni slavoluk, podignut u čast Louisa XV, koji vodi do duguljastog *Place de la Carrière* (16. - 18. vijek). Na kraju tog trga leži Vladina palača (*Palais du Gouvernement*) iz 18. vijeka, sa jonskom kolonadom.
Uz nju leži nekadašnja Vojvodina palača (Palais Ducal) iz 16. vijeka, u kojoj je danas smješten *Musée Historique Lorrain*, sa velikom kolekcijom regionalne umjetnosti i folklora.

*[[Stanislavov trg|Place Stanislas]]* je 1983. uvršten na UNESCO-vu Listu mjesta svjetske baštine u Evropi zajedno sa trgovima Place de la Carrière i Place d'Alliance.

## Obrazovanje, kultura i privreda

Nancy se kao vječni rival Metza stalno nadmeće za poziciju administrativno - poslovne prijestolnice Lorraine. 
Poznat je kao centar umjetnosti i kulture i stari univerzitetski grad koji danas ima tri univerziteta.

On je i grad brojnih naučno - Istraživalačkih instituta, i firmi koje se bave  istraživanjem i razvojem, naročito biotehnologijom i Informatikom, koje su važne i za lokalnu ekonomiju.

Tradicionalne industrije Nancya su kemijska, metalurška i 
elektroindustrija.

## Gradovi prijatelji

## Reference

## Vanjske veze

* ''Grand Nancy'' (službene stranice)